2017. gada .novembrī Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 10. marta noteikumos Nr. 126 "Tiešo maksājumu piešķiršanas kārtība lauksaimniekiem"**

Izdoti saskaņā ar

Lauksaimniecības un

lauku attīstības likuma

5. panta ceturto daļu

Izdarīt Ministru kabineta 2015. gada 10. marta noteikumos Nr. 126 "Tiešo maksājumu piešķiršanas kārtība lauksaimniekiem" (Latvijas Vēstnesis, 2015, 62., 87., 217. nr.; 2016, 59., 209. nr.; 2017, 62., 98. nr.) šādus grozījumus:

1. Papildināt noteikumus ar 28.1 punktu šādā redakcijā:

“28.1 Lai pārliecinātos par saimniecību atbilstību šo noteikumu 116.1., 116.7., 116.8. un 116.9. apakšpunktā minētajām prasībām, Lauku atbalsta dienests ir tiesīgs pieprasīt Valsts augu aizsardzības dienestam informāciju par augu aizsardzības līdzekļu lietojuma aizlieguma ievērošanu.”

1. Aizstāt 65.3. apakšpunkta ceturtajā teikumā vārdus “par trim vai vairāk” ar vārdiem “vairāk nekā par pieciem”.
2. Papildināt noteikumus ar 67.1 punktu šādā redakcijā:

“67.1 Platība, kurā dabiski iesējušos augu īpatsvars līdz kārtējā gada 31. augustam pārsniedz 40 procentu, ir uzturēta kultūraugu audzēšanai piemērotā stāvoklī, ja tajā augošie kultūraugi vai kultūraugu maisījums ir nokults vai nopļauts un novākts vai iestrādāts augsnē līdz kārtējā gada 15. septembrim.”

1. Izteikt 76.3. apakšpunktu šādā redakcijā:

“76.3. tieši vai netieši neievada pazemes ūdeņos piesārņojošās vielas, kas minētas normatīvajos aktos par piesārņojošo vielu emisiju ūdenī, un šīs vielas saturošus produktus, tostarp degvielu, eļļu un smērvielas, notekūdeņus, mēslošanas līdzekļus, augu aizsardzības līdzekļus, mazgāšanas un dezinfekcijas līdzekļus un biocīdus. Minētās vielas un tās saturošie produkti ir lietojami vai uzglabājami veidā, kas nepieļauj šo vielu netiešu noplūdi pazemes ūdeņos. To tvertnes, konteineri un iepakojums ir cieši noslēgts, bez sūces vai mehāniskiem bojājumiem, un tos uzglabā tā, lai nepieļautu šo vielu nonākšanu zemē un izsūkšanos cauri augsnei vai nogulumiežiem;”.

1. Aizstāt 106.4 punktā vārdus “par trim vai vairāk” ar vārdiem “vairāk nekā par pieciem”.
2. Izteikt 116. punktu šādā redakcijā:

”116. Atbilstoši regulas Nr. 1307/2013 46. panta 2. punktam ekoloģiski nozīmīga platība ir:

116.1. papuvē esoša zeme, kura kārtējā gadā no 15. janvāra līdz 15. jūlijam netiek izmantota lauksaimniecības produktu ražošanai vai dzīvnieku ganīšanai un kurā netiek lietoti augu aizsardzības līdzekļi;

116.2. zeme zem dižkokiem, alejām un dižakmeņiem, kas aizsargājami saskaņā ar normatīvajiem aktiem par īpaši aizsargājamo dabas teritoriju aizsardzību un izmantošanu;

116.3. zeme vismaz 0,01 hektāra platībā, ko aizņem koku vai krūmu puduri vai akmeņu kaudzes, ja attiecīgā platība nav iekļauta Valsts meža dienesta Meža valsts reģistrā kā mežs. Aramzemei blakus esošo vienlaidu platību, ko aizņem koku vai krūmu puduri vai akmeņu kaudzes, uzskata par ekoloģiski nozīmīgu platību, ja tā nav lielāka par 1,5 hektāriem;

116.4. 1–20 metru platas laukmales vai buferjoslas, kurās nav koku un krūmu dzinumu, kas vecāki par vienu gadu. Laukmales vai buferjoslas augu segums ir atšķirīgs no blakus esošās lauksaimniecības zemes augu seguma, un to var noganīt vai appļaut. Laukmali uzskata par ekoloģiski nozīmīgu platību, ja tā nav klāta ar augu segumu vai augu segumu veido pašiesējušies augi, vai tiek audzēts stiebrzāļu vai tauriņziežu, vai savvaļas puķu maisījums. Ja laukmali vai buferjoslu aizņem stiebrzāļu vai tauriņziežu augi un tā izveidota gar aramzemē sēto zālāju lauku vai papuvi, tai ir atšķirīgs zālaugu botāniskais sastāvs;

116.5. dīķi 0,01 līdz 1,5 hektāra platībā, ietverot arī piekrastes veģetāciju ne vairāk kā 10 metru platā joslā;

116.7. zeme, ko aizņem labības vai proteīnaugu pasējā tīrsējā vai savstarpējos maisījumos sēti šādi zālaugi:

116.7.1. stiebrzāles – daudzziedu viengadīgā airene, ganību airene, hibrīdā airene, auzeņairene, pļavas timotiņš, kamolzāle, pļavas auzene, niedru auzene, sarkanā auzene, aitu auzene, rupjā auzene, bezakotu lāčauza, mīkstā lāčauza, pļavas lapsaste, pļavas skarene, purva skarene, parastā skarene, parastā smilga, baltā smilga vai ložņu smilga;

116.7.2. tauriņzieži, tostarp lucerna, ragainais vanagnadziņš, āboliņš, vīķi, amoliņš vai esparsete. Platībā ar stiebrzāļu vai tauriņziežu pasēju aizliegts lietot augu aizsardzības līdzekļus vismaz astoņas nedēļas pēc galvenā kultūrauga ražas novākšanas vai līdz kārtējā gada 15. oktobrim, ja astoņu nedēļu periods beidzas pirms šī datuma, vai līdz nākamā galvenā kultūrauga iesēšanai;

116.8. platība, ko aizņem slāpekli piesaistoši kultūraugi – lucerna, ragainais vanagnadziņš, āboliņš, lauka pupas, vīķi, zirņi, amoliņš, austrumu galega, lupīna, esparsete vai soja. Slāpekli piesaistoši kultūraugi audzējami tīrsējā vai maisījumos, kas veidoti tikai no slāpekli piesaistošajiem kultūraugiem vai to maisījuma ar graudaugiem vai stiebrzālēm, ja slāpekli piesaistošo kultūraugu īpatsvars pēc sēklas masas, augu skaita vai to zaļmasas ir lielāks par 50 procentiem. Ja slāpekli piesaistošos kultūraugus sēj maisījumā ar graudaugiem vai stiebrzālēm, lauksaimnieks pēc Lauku atbalsta dienesta pieprasījuma iesniedz apliecinājumu par izmantoto sēklas daudzumu. Ja attiecīgā informācija nav iesniegta, Lauku atbalsta dienests pārbaudē saimniecībā nosaka slāpekli piesaistošo kultūraugu augu skaitu vai zaļmasas īpatsvaru. Slāpekli piesaistošo kultūraugu platībā no kultūraugu iesēšanas brīža līdz ražas novākšanai aizliegts lietot augu aizsardzības līdzekļus. Ja slāpekli piesaistošos kultūraugus audzē laukā, kas piekļaujas ūdens objektam, kurš noteikts saskaņā ar normatīvajiem aktiem par ūdens saimniecisko iecirkņu klasifikatoru, gar attiecīgo ūdens objektu izveido vismaz divus metrus platu joslu, ko neizmanto lauksaimniecības produktu ražošanā;

116.9. platība, ko aizņem maisījumā sēti vismaz divi starpkultūru augi – vasaras rapsis, viengadīgā airene, baltās sinepes, eļļas rutks, auzas, facēlija, griķi, vasaras vīķi, ziemas vīķi, rudzi, pupas, zirņi vai lopbarības redīsi, kuri iesēti ne vēlāk kā līdz kārtējā gada 1. septembrim un kuru sējums saglabāts vismaz līdz kārtējā gada 31. oktobrim. Platība uzskatāma par ekoloģiski nozīmīgu, ja šajā periodā netiek lietoti augu aizsardzības līdzekļi un vienotajā iesniegumā par kārtējo gadu un nākamo gadu attiecīgajā laukā deklarētais galvenais kultūraugs ir atšķirīgas sugas augs. Starpkultūra uzskatāma par sētu maisījumā, ja mazākumā esošā kultūrauga augu skaits ir vismaz 10 vienā kvadrātmetrā;

116.10. Lauku atbalsta dienesta lauku reģistrā līdz kārtējā gada 1. martam iekļautie valsts sabiedrības ar ierobežotu atbildību “Zemkopības ministrijas nekustamie īpašumi” meliorācijas kadastrā esošie valsts nozīmes ūdensnotekas posmi, novadgrāvji, kontūrgrāvji vai susinātājgrāvji. Šo ūdensnoteku un grāvju ekoloģiski nozīmīgo platību, kas attiecināma uz blakus esošo aramzemes platību, nosaka kā pusi no platības, kas aprēķināta, izmantojot šo noteikumu 10. pielikumā minētos svēruma un pārrēķina koeficientus.”

1. Izteikt 118. un 119. punktu šādā redakcijā:

“118. Saskaņā ar regulas Nr. 1307/2013 46. panta 7. punktu regulas Nr. 1307/2013 46. panta 1. punkta prasību 2018., 2019. un 2020. gadā nepiemēro lauksaimniekiem, kuru īpašumā vai lietošanā esošā aramzeme vairāk nekā 50 procentu platībā atrodas kādā no šo noteikumu 11. pielikumā minētajiem pagastiem vai novadiem.

119. Mākslīgi veidotas sētas, kas atrodas starp aramzemi un ainavas elementiem – laukmali, buferjoslu, dīķi, ūdensnotekām un grāvi, koku, krūmu puduri vai akmeņu kaudzi, neuzskata par šķērsli šo ainavas elementu un aramzemes fiziskai saskarei un deklarēšanai ekoloģiski nozīmīgas platības statusā.”

1. Izteikt 121. punktu šādā redakcijā:

“121. Dīķus un koku vai krūmu pudurus vai akmeņu kaudzes uzskata par ekoloģiski nozīmīgu platību, ja:

121.1. tos pilnībā ieskauj lauksaimnieka rīcībā esošā aramzeme vai tie robežojas ar aramzemi vai atrodas ne vairāk kā piecu metru attālumā no aramzemes un josla starp aramzemi un šiem ainavas elementiem nav ilggadīgais zālājs vai ilggadīgais stādījums;

121.2. starp aramzemi un dīķi vai koku vai krūmu puduri, vai akmeņu kaudzi ir izvietota laukmale, kas ietverta atbalsttiesīgajā lauksaimniecības zemes platībā.”

1. Papildināt noteikumus ar 122.1 punktu šādā redakcijā:

“122.1 Ja ekoloģiski nozīmīgā platība, ko aizņem koku vai krūmu puduri vai akmeņu kaudzes, dīķi, aizsargājamie dižkoki, koku alejas vai dižakmeņi, atrodas vairāku lauksaimnieku valdījumā, katram lauksaimniekam piekritīgo ekoloģiski nozīmīgā platību nosaka proporcionāli tā valdījumā esošajai ainavas elementa platībai.”

1. Izteikt 124.1punktu šādā redakcijā:

“124.1 Ja pārbaudē uz vietas saimniecībā konstatē, ka vienotajā iesniegumā deklarētais ekoloģiski nozīmīgas platības veids neatbilst situācijai dabā, vai ja netiek izpildīti nosacījumi, lai to klasificētu par ekoloģiski nozīmīgu platību, vai ja deklarētā platība ir lielāka par dabā uzmērīto platību, platību, kas vienotajā iesniegumā nav deklarēta kā ekoloģiski nozīmīga platība, bet atbilst ekoloģiski nozīmīgas platības kritērijiem un atrodas uz lauksaimnieka vienotajā iesniegumā deklarētās lauksaimniecības zemes, var izmantot, lai kompensētu trūkstošo deklarētās ekoloģiski nozīmīgas platības lielumu. Koku vai krūmu pudurus vai akmeņu kaudzes, dīķus, kā arī zemi zem dižkokiem, alejām un dižakmeņiem var izmantot trūkstošās ekoloģiski nozīmīgās platības kompensēšanai, ja šie objekti pārbaudes brīdī ir identificējami saimniecībā un lauksaimnieks pierāda, ka attiecīgais ainavas elements atrodas tā īpašumā vai lietošanā.”

1. Izteikt 127.3. apakšpunktu šādā redakcijā:

“127.3. vairāki jaunie lauksaimnieki reāli un ilgstoši kontrolē kapitālsabiedrības lēmumus, ja gadā, kad iesniegts iesniegums gados jaunu lauksaimnieku atbalstam, no 22. maija līdz 31. decembrim tiem kopā pieder vairāk nekā 50 procenti kapitāldaļu un katram atsevišķi – vismaz 20 procenti kapitāldaļu, kā arī ir paraksta tiesības. Ja kāds no gados jauniem lauksaimniekiem vairs nekontrolē kapitālsabiedrības lēmumus, uzskatāms, ka tos kontrolē pārējie gados jaunie lauksaimnieki, ja tiem gadā, kad iesniegts iesniegums gados jaunu lauksaimnieku atbalstam, no 22. maija līdz 31. decembrim kopā pieder vairāk nekā 50 procenti kapitāldaļu un katram atsevišķi – vismaz 20 procenti kapitāldaļu, kā arī saglabājas paraksta tiesības.”

1. Papildināt 127.4 punkta otro teikumu aiz vārda “decembrim” ar vārdu “kopā”.
2. Izteikt 133.3. apakšpunktu šādā redakcijā:

“133.3. pārraudzības gadā no iepriekšējā gada 1. oktobra līdz kārtējā gada 30. septembrim noslēgtas pēdējās standarta laktācijas laikā ir veikta govju pārraudzība atbilstoši normatīvajiem aktiem par dzīvnieku pārraudzību, un izslaukums no govs attiecīgajā standarta laktācijā ir vismaz 5500 kilogramu, bet govij bioloģiskā saimniecībā vai Latvijas brūnās un zilās šķirnes govij, ko izmanto lauksaimniecības ģenētisko resursu saglabāšanai, – 4500 kilogramu. Prasību par izslaukumu neattiecina uz slaucamām govīm, kuru pirmā standarta laktācija uzsākta pārraudzības gadā no iepriekšējā gada 1. oktobra līdz kārtējā gada 30. septembrim un turpinājusies vismaz līdz kārtējā gada 30. septembrim atbilstoši normatīvajiem aktiem par dzīvnieku pārraudzību.”

1. Izteikt 184.2. apakšpunktu šādā redakcijā:

“184.2. tiek izpildītas kartupeļu sēklaudzēšanas prasības saskaņā ar normatīvajiem aktiem par kartupeļu sēklaudzēšanu, tostarp līdz nākamā gada 15. maijam iegūta pirmsbāzes, bāzes vai sertificētas kategorijas sēkla;”.

1. Izteikt 191.2. apakšpunktu šādā redakcijā:

“191.2. tiek izpildītas stiebrzāļu un lopbarības augu sēklaudzēšanas prasības saskaņā ar normatīvajiem aktiem par lopbarības augu sēklaudzēšanu, tostarp līdz nākamā gada 15. maijam iegūta PB, B un C kategorijas sēkla;”.

1. Izteikt 198.2. apakšpunktu šādā redakcijā:

“198.2. tiek izpildītas labības sēklaudzēšanas prasības saskaņā ar normatīvajiem aktiem par labības sēklaudzēšanu, tostarp līdz nākamā gada 15. maijam iegūta PB, B un C kategorijas sēkla;”.

1. Svītrot 213.1. apakšpunktā vārdus “parastās jeb dārza pupiņas”.
2. Izteikt 2. pielikumu šādā redakcijā:

“2. pielikums
Ministru kabineta
2015. gada 10. marta

noteikumiem Nr. 126

**Kultūraugu un zemes izmantošanas veidu kodu saraksts**

| Nr.p. k. | Kultūraugi, zemes izmantošanas veids | Kods1 | Tiešo maksājumu pasākumi, kuros var izmantot attiecīgos veidus2 | Lauku attīstības platībmaksājumi |
| --- | --- | --- | --- | --- |
|  |  |  | ENP slāpekli piesaistoši kultūraugi | BSA par proteīnaugiem | BSA par vasaras rapsi un vasaras ripsi | BSA par sertificētu labības sēklu | BSA par sertificētu stiebrzāļu, lopbarības augu sēklu | BSA par dārzeņiem | BSA par augļiem un ogām | bioloģiskās daudzveidības uzturēšana zālājos | vidi saudzējošu metožu lietošana dārzkopībā | saudzējošas vides izveide, audzējot augus nektāra ieguvei | rugāju lauks ziemas periodā | bioloģiskā lauksaimniecība | maksājumi apgabaliem, kuros ir dabas vai citi specifiski ierobežojumi |
| **1.** | **Graudaugi** |   |   |   |  |   |   |   |   |   |   |   |   |   |   |
| 1.1. | Auzas | 140 |   |   |  | x |   |   |   |   |   |   | x | x | x |
| 1.2. | Auzas ar stiebrzāļu vai tauriņziežu pasēju | 141 |   |   |  | x |   |   |   |   |   |   |   | x | x |
| 1.3. | Kvieši, vasaras | 111 |   |   |  | x |   |   |   |   |   |   | x | x | x |
| 1.4. | Kvieši, vasaras, ar stiebrzāļu vai tauriņziežu pasēju | 113 |   |   |  | x |   |   |   |   |   |   |   | x | x |
| 1.5. | Kvieši, ziemas | 112 |   |   |  | x |   |   |   |   |   |   | x | x | x |
| 1.6. | Mieži, vasaras | 131 |   |   |  | x |   |   |   |   |   |   | x | x | x |
| 1.7. | Mieži, vasaras, ar stiebrzāļu vai tauriņziežu pasēju | 133 |   |   |  | x |   |   |   |   |   |   |   | x | x |
| 1.8. | Mieži, ziemas | 132 |   |   |  | x |   |   |   |   |   |   | x | x | x |
| 1.9. | Rudzi | 121 |   |   |  | x |   |   |   |   |   |   | x | x | x |
| 1.10. | Tritikāle, vasaras | 150 |   |   |  | x |   |   |   |   |   |   | x | x | x |
| 1.11. | Tritikāle, vasaras, ar stiebrzāļu vai tauriņziežu pasēju | 152 |   |   |  | x |   |   |   |   |   |   |   | x | x |
| 1.12. | Tritikāle, ziemas | 151 |   |   |  | x |   |   |   |   |   |   | x | x | x |
| 1.13. | Griķi | 160 |   |   |  | x |   |   |   |   |   | x | x | x | x |
| 1.14. | Griķi ar tauriņziežu pasēju | 161 |   |   |  | x |   |   |   |   |   | x |  x |  x | x |
| 1.15. | Graudaugu un zirņu vai vīķu maisījums ar stiebrzāļu vai tauriņziežu pasēju, kur proteīnaugi ir > 50 % | 446 | x | x |  |   |   |   |   |   |   |   |   | x | x |
| 1.16. | Graudaugu un zirņu vai vīķu maisījums, kur proteīnaugi ir > 50 % | 445 | x | x |  |   |   |   |   |   |   |   | x | x | x |
| **2.** | **Zālāji** |   |   |   |  |   |   |   |   |   |   |   |   |   |   |
| **2.1.** | **Stiebrzāļu un lopbarības zālaugu maisījumi** |   |   |   |  |   |   |   |   |   |   |   |   |   |   |
| 2.1.1. | Ilggadīgie zālāji3 | 710 |   |   |  |   |   |   |   | x |   |   |   | x | x |
| 2.1.2. | Aramzemē sētu stiebrzāļu vai lopbarības zālaugu maisījums | 720 |   |   |  |   |   |   |   |   |   |   |   | x | x |
| 2.1.3. | Aramzemē sētu stiebrzāļu vai tauriņziežu maisījums, kur tauriņzieži > 50%9 | 760 | x |  |  |  |  |  |  |  |  |  |  | x | x |
| **2.2.** | **Stiebrzāles tīrsējā** |   |   |   |  |   |   |   |   |   |   |   |   |   |   |
| 2.2.1. | Pļavas timotiņš sēklas ieguvei | 731 |   |   |  |   | x |   |   |   |   |   |   | x | x |
| 2.2.2. | Pļavas auzene sēklas ieguvei | 732 |   |   |  |   | x |   |   |   |   |   |   | x | x |
| 2.2.3. | Hibrīdā airene sēklas ieguvei | 733 |   |   |  |   | x |   |   |   |   |   |   | x | x |
| 2.2.4. | Daudzziedu viengadīgā airene sēklas ieguvei | 734 |   |   |  |   | x |   |   |   |   |   |   | x | x |
| 2.2.5. | Sarkanā auzene sēklas ieguvei | 735 |   |   |  |   | x |   |   |   |   |   |   | x | x |
| 2.2.6. | Ganību airene sēklas ieguvei | 736 |   |   |  |   | x |   |   |   |   |   |   | x | x |
| 2.2.7. | Niedru auzene sēklas ieguvei | 737 |   |   |  |   | x |   |   |   |   |   |   | x | x |
| 2.2.8. | Pļavas skarene sēklas ieguvei | 738 |   |   |  |   | x |   |   |   |   |   |   | x | x |
| 2.2.9. | Kamolzāle sēklas ieguvei | 739 |   |   |  |   | x |   |   |   |   |   |   | x | x |
| 2.2.10. | Citur neminētas stiebrzāles | 713 |   |   |  |   |   |   |   |   |   |   |   | x | x |
| 2.2.11. | Auzeņairene sēklas ieguvei | 761 |  |  |  |  | x |  |  |  |  |  |  | x | x |
| **3.** | **Tauriņzieži, tajā skaitā pākšaugi tīrsējā** |   |   |   |  |   |   |   |   |   |   |   |   |   |   |
| 3.1. | Sarkanais āboliņš | 723 | x | x |  |   | x |   |   |   |   | x |   | x | x |
| 3.2. | Baltais āboliņš | 724 | x | x |  |   | x |   |   |   |   | x |   | x | x |
| 3.3. | Bastarda āboliņš | 725 | x | x |  |   | x |   |   |   |   | x |   | x | x |
| 3.4. | Lucerna | 726 | x | x |  |   | x |   |   |   |   |   |   | x | x |
| 3.5. | Austrumu galega | 727 | x | x |  |   | x |   |   |   |   |   |   | x | x |
| 3.6. | Ragainais vanagnadziņš | 728 | x |   |  |   | x |   |   |   |   | x |   | x | x |
| 3.7. | Amoliņš | 729 | x |   |  |   |   |   |   |   |   | x | x | x | x |
| 3.8. | Esparsete | 714 | x |   |  |   |   |   |   |   |   | x | x | x | x |
| 3.9. | Lauka pupas | 410 | x | x |  |   | x |   |   |   |   |   | x | x | x |
| 3.10. | Zirņi | 420 | x | x |  |   | x |   |   |   |   |   | x | x | x |
| 3.11. | Lupīna (saldā jeb dzeltenā, baltā, šaurlapu) | 430 | x | x |  |   | x |   |   |   |   |   | x | x | x |
| 3.12. | Vīķi, vasaras | 441 | x | x |  |   | x |   |   |   |   |   | x | x | x |
| 3.13. | Vīķi, ziemas | 442 | x | x |  |   | x |   |   |   |   |   | x | x | x |
| 3.14. | Soja | 443 |  x | x |  |   |   |   |   |   |   |   |   | x | x |
| **4.** | **Zaļmasas augi un lopbarības sakņaugi** |   |   |   |  |   |   |   |   |   |   |   |   |   |   |
| 4.1. | Kukurūza biogāzes ieguvei | 791 |   |   |  |   |   |   |   |   |   |   |   |   | x |
| 4.2. | Citur neminēta kukurūza | 741 |   |   |  |   |   |   |   |   |   |   | x | x | x |
| 4.3. | Lopbarības bietes, cukurbietes | 831 |   |   |  |   |   |   |   |   |   |   |   | x | x |
| **5.** | **Eļļas augi un šķiedraugi** |   |   |   |  |   |   |   |   |   |   |   |   |   |   |
| 5.1. | Kaņepes | 170 |   | x |  |   |   |   |   |   |   |   | x | x | x |
| 5.2. | Lini, šķiedras | 310 |   |   |  |   |   |   |   |   |   |   | x | x | x |
| 5.3. | Lini, eļļas | 330 |   |   |  |   |   |   |   |   |   |   | x | x | x |
| 5.4. | Rapsis, vasaras | 211 |   |   | x |   |   |   |   |   |   |   | x | x | x |
| 5.5. | Rapsis, ziemas | 212 |   |   |  |   |   |   |   |   |   |   | x | x | x |
| 5.6. | Ripsis, vasaras | 213 |   |   | x |   |   |   |   |   |   |   | x | x | x |
| 5.7. | Ripsis, ziemas | 214 |   |   |  |   |   |   |   |   |   |   | x | x | x |
| **6.** | **Dārzeņi** |   |   |   |  |   |   |   |   |   |   |   |   |   |   |
| 6.1. | Sēklas kartupeļi | 821 |   |   |  |   |   |   |   |   | x |   |   | x | x |
| 6.2. | Cietes kartupeļi | 825 |   |   |  |   |   |   |   |   | x |   |   | x | x |
| 6.3. | Kartupeļi, kas citur nav minēti | 820 |   |   |  |   |   |   |   |   | x |   |   | x | x |
| 6.4. | Tomāti | 826 |   |   |  |   |   | x |   |   | x |   |   | x | x |
| 6.5. | Ziedkāposti | 842 |   |   |  |   |   | x |   |   | x |   |   | x | x |
| 6.6. | Citur neminēti kāposti (baltie vai sarkanie galviņkāposti, rožu jeb Briseles kāposti, galda kolrābji, sparģeļkāposti, virziņkāposti jeb Savojas kāposti, lapu kāposti, brokoļi, Pekinas kāposti), izņemot lopbarības kāpostus | 870 |   |   |  |   |   | x |   |   | x |   |   | x | x |
| 6.7. | Burkāni | 843 |   |   |  |   |   | x |   |   | x |   |   | x | x |
| 6.8. | Galda bietes, mangolds (lapu bietes) | 844 |   |   |  |   |   | x |   |   | x |   |   | x | x |
| 6.9. | Gurķi un kornišoni | 845 |   |   |  |   |   | x |   |   | x |   |   | x | x |
| 6.10. | Sīpoli, šalotes sīpoli, maurloki, lielloku sīpoli un batūni | 846 |   |   |  |   |   | x |   |   | x |   |   | x | x |
| 6.11. | Ķiploki | 847 |   |   |  |   |   | x |   |   | x |   |   | x | x |
| 6.12. | Puravi | 849 |   |   |  |   |   | x |   |   | x |   |   | x | x |
| 6.13. | Galda rāceņi, turnepši | 851 |   |   |  |   |   | x |   |   | x |   |   | x | x |
| 6.14. | Galda kāļi | 856 |   |   |  |   |   | x |   |   | x |   |   | x | x |
| 6.15. | Selerijas | 852 |   |   |  |   |   | x |   |   | x |   |   | x | x |
| 6.16. | Redīsi un melnie rutki | 853 |   |   |  |   |   | x |   |   | x |   |   | x | x |
| 6.17. | Pētersīļi | 854 |   |   |  |   |   | x |   |   | x |   |   | x | x |
| 6.18. | Pastinaki | 855 |   |   |  |   |   | x |   |   | x |   |   | x | x |
| 6.19. | Dārza ķirbji, cukīni, kabači, patisoni | 857 |   |   |  |   |   | x |   |   | x |   |   | x | x |
| 6.20. | Vīģlapu, lielaugļu, muskata ķirbji | 858 |   |   |  |   |   | x |   |   | x |   |   | x | x |
| 6.21. | Parastās jeb dārza pupiņas | 859 |   |   |  |   |   |  |   |   | x |   |   | x | x |
| 6.22. | Skābenes | 860 |   |   |  |   |   | x |   |   | x |   |   | x | x |
| 6.23. | Spināti | 862 |   |   |  |   |   | x |   |   | x |   |   | x | x |
| 6.24. | Mārrutki | 863 |   |   |  |   |   | x |   |   | x |   |   | x | x |
| 6.25. | Salāti | 864 |   |   |  |   |   | x |   |   | x |   |   | x | x |
| 6.26. | Parastās dilles | 874 |  |  |  |  |  | x |  |  | x |   |   | x | x |
| 6.27. | Topinambūri | 865 |   |   |  |   |   |   |   |   | x |   |   | x | x |
| 6.28. | Paprika | 867 |   |   |  |   |   |   |   |   | x |   |   | x | x |
| 6.29. | Baklažāni | 868 |   |   |  |   |   |   |   |   | x |   |   | x | x |
| 6.30. | Sparģeļi | 869 |   |   |  |   |   |   |   |   | x |   |   | x | x |
| 6.31. | Dārzeņi, ja vienlaidu platībā augošas BSA2 atbalsttiesīgās dārzeņu kultūraugu sugas katra aizņem mazāk par 0,3 ha un kopējā saimniecības aramzemes platība nav lielāka par 10 ha | 871 |   |   |  |   |   | x |   |   | x |   |   | x | x |
| **7.** | **Augļi un ogas** |   |   |   |  |   |   |   |   |   |   |   |   |   |   |
| 7.1. | Zemenes | 926 |   |   |  |   |   |   | x |   | x |   |   | x | x |
| 7.2. | Arbūzi un melones | 937 |   |   |  |   |   |   |  |   | x |   |   | x | x |
| **8.** | **Ilggadīgie stādījumi** |   |   |   |  |   |   |   |   |   |   |   |   |   |   |
| 8.1. | Ābeles | 911 |   |   |  |   |   |   | x |   | x |   |   | x | x |
| 8.2. | Bumbieres | 912 |   |   |  |   |   |   | x |   | x |   |   | x | x |
| 8.3. | Saldie un skābie ķirši | 932 |   |   |  |   |   |   | x |   | x |   |   | x | x |
| 8.4. | Plūmes | 914 |   |   |  |   |   |   | x |   | x |   |   | x | x |
| 8.5. | Aronijas | 918 |   |   |  |   |   |   | x |   | x |   |   | x | x |
| 8.6. | Smiltsērkšķi | 919 |   |   |  |   |   |   | x |   | x |   |   | x | x |
| 8.7. | Avenes | 921 |   |   |  |   |   |   | x |   | x |   |   | x | x |
| 8.8. | Upenes | 922 |   |   |  |   |   |   | x |   | x |   |   | x | x |
| 8.9. | Sarkanās un baltās jāņogas | 933 |   |   |  |   |   |   | x |   | x |   |   | x | x |
| 8.10. | Krūmmellenes (zilenes) | 924 |   |   |  |   |   |   | x |   | x |   |   | x | x |
| 8.11. | Lielogu dzērvenes | 934 |   |   |  |   |   |   | x |   | x |   |   | x | x |
| 8.12. | Ērkšķogas | 927 |   |   |  |   |   |   | x |   | x |   |   | x | x |
| 8.13. | Krūmcidonijas | 928 |   |   |  |   |   |   | x |   | x |   |   | x | x |
| 8.14. | Kazenes | 929 |   |   |  |   |   |   | x |   | x |   |   | x | x |
| 8.15. | Dārza pīlādži | 931 |   |   |  |   |   |   | x |   | x |   |   | x | x |
| 8.16. | Vīnogas | 935 |   |   |  |   |   |   | x |   | x |   |   | x | x |
| 8.17. | Augļu koki un ogulāji (izņemot zemenes), ja vienlaidu platībā augošas BSA2 atbalsttiesīgās augļu koku un ogulāju sugas katra aizņem mazāk par 0,3 ha | 950 |   |   |  |   |   |   | x |   | x |   |   | x | x |
| 8.18. | Citur neminēti ilggadīgie stādījumi4 | 952 |   |   |  |   |   |   |   |   |  x |   |   | x | x |
| 8.19. | Kokaugu stādaudzētavas lauksaimniecības zemē | 640 |   |   |  |   |   |   |   |   |   |   |   |   | x |
| 8.20. | Rabarberi | 861 |   |   |  |   |   | x |   |   | x |   |   | x | x |
| **9.** | **Īscirtmeta atvasāji, enerģijas augi** |   |   |   |  |   |   |   |   |   |   |   |   |   |   |
| 9.1. | Apse | 644 |   |   |  |   |   |   |   |   |   |   |   |   | x |
| 9.2. | Kārkli | 645 |   |   |  |   |   |   |   |   |   |   |   |   | x |
| 9.3. | Baltalksnis | 646 |   |   |  |   |   |   |   |   |   |   |   |   | x |
| 9.4. | Miežabrālis | 641 |   |   |  |   |   |   |   |   |   |   |   |   | x |
| 9.5. | Klūdziņprosa | 642 |   |   |  |   |   |   |   |   |   |   |   |   | x |
| **10.** | **Pārējie** |   |   |   |  |   |   |   |   |   |   |   |   |   |   |
| 10.1. | Garšaugi un kultivēti ārstniecības augi (fenhelis, baziliks, timiāns, estragons, anīss, majorāns, oregano jeb raudene, salvija, izops, piparmētra, pupumētra, vērmele, lofants, naktssvece, deviņvīru spēks, ābolmētra, citronmelisa, tauksakne, ehinācija, ārstniecības lupstājs, dižzirdzene, raspodiņš, sirds mātere) | 848 |   |   |  |   |   |   |   |   |   | x |   | x | x |
| 10.2. | Sierāboliņš  | 880 |  |  |  |  |  |  |  |  |  | x |   | x | x |
| 10.3. | Kumelīte  | 881  |  |  |  |  |  |  |  |  |  | x |   | x | x |
| 10.4. | Kliņģerīte  | 882  |  |  |  |  |  |  |  |  |  | x |   | x | x |
| 10.5. | Cigoriņš  | 883  |  |  |  |  |  |  |  |  |  | x |   | x | x |
| 10.6. | Ārstniecības gurķene  | 884  |  |  |  |  |  |  |  |  |  | x |   | x | x |
| 10.7. | Sējas koriandrs jeb kinza | 877 |  |  |  |  |  |  |  |  |  | x |   | x | x |
| 10.8. | Ķimene | 878 |  |  |  |  |  |  |  |  |  | x |   | x | x |
| 10.9. | Mārdadzis  | 879 |  |  |  |  |  |  |  |  |  | x |   | x | x |
| 10.10. | Sinepe | 215 |   |   |  |   |   |   |   |   |   | x |   | x | x |
| 10.11. | Sinepe ar tauriņziežu pasēju | 216 |   |   |  |   |   |   |   |   |   | x |   | x | x |
| 10.12. | Facēlija | 715 |   |   |  |   | x |   |   |   |   | x | x | x | x |
| 10.13. | Facēlija ar tauriņziežu pasēju | 716 |   |   |  |   | x |   |   |   |   | x |   |  x | x |
| 10.14. | Citi kultivēti nektāraugi (ežziede, biškrēsliņš, pūķgalve, melisa, daglītis, dedestiņa, kaķumētra) | 930 |   |   |  |   |   |   |   |   |   | x | x | x | x |
| 10.15. | Papuve | 610 |   |   |  |   |   |   |   |   |   |   |   | x | x |
| 10.16. | Dažādi kultūraugi nelielā aramzemes platībā vai vairāki kultūraugi, audzēti vienlaidu laukā, ja katrs no kultūraugiem attiecīgajā laukā aizņem mazāk par 0,3 ha5 | 811 |   |   |  |   |   |   |   |   |  |  |   | x | x |
| 10.17. | Pārējie citur neminētie kultūraugi, sēti tīrsējā aramzemē4 | 872 |   |   |  |   |   |   |   |   |   |   |   | x | x |
| 10.18. | Pārējie citur neminētie kultūraugi, sēti kā kultūraugu maisījums aramzemē | 873 |   |   |  |   |   |   |   |   |   |   |   | x | x |
| 10.19. | Platības, kurās dabiski iesējušos augu īpatsvars pārsniedz 40 %6 | 792 |  |  |  |  |  |  |  |  |  |  |  |  | x |
| 10.20. | Lauksaimniecībā izmantojamā zeme, par kuru kārtējā gadā nevar saņemt atbalstu7 | 620 |   |   |  |   |   |   |   |   |   |   |   |   |   |
| 10.21. | Ilggadīgie stādījumi vai aramzeme, izņemot aramzemē sētus zālājus8, ko lauksaimnieks deklarē, piesakoties mazo lauksaimnieku atbalsta shēmas maksājumam | 101 |   |   |  |   |   |   |   |   |   |   |   |   | x |

Piezīmes.

1 Kods – kultūraugu un lauksaimniecības zemes izmantošanas veida kods.

2 ENP – ekoloģiski nozīmīga platība, BSA – brīvprātīgs saistītais atbalsts.

3 Ilggadīgie zālāji ir zālāju platības, kas līdz 2014. gadam deklarētas kā pastāvīgās pļavas un ganības. Pie ilggadīgajiem zālājiem deklarē platību, kura piecus gadus pēc kārtas ir deklarēta kā aramzemē sētu stiebrzāļu un (vai) lopbarības zālaugu (āboliņa, lucernas, vīķu, amoliņa, esparsetes, austrumu galegas, ragaino vanagnadziņu) maisījums vai kā stiebrzāles tīrsējā, vai kā lopbarības zālaugi tīrsējā. Pie ilggadīgiem zālājiem deklarē arī platību, kas atzīta par bioloģiski vērtīgu zālāju vai no lauksaimnieciskās darbības atkarīgu ES nozīmes zālāju biotopu, vai putnu dzīvotni.

4 Persiki, aprikozes, plūškoki, irbenes, korintes, sausserži (ēdamo augļu šķirnes), kizili, aktinīdijas, citronliānas, lazdas (ēdamo augļu šķirnes) u. c.

5 Deklarējot kultūraugus ar šādu nosaukumu, lauksaimnieks, kura aramzemes platība ir vismaz 10 hektāri, pēc Lauku atbalsta dienesta pieprasījuma iesniedz deklarāciju par attiecīgajā platībā audzētiem kultūraugiem, norādot informāciju par katru atsevišķu kultūraugu atbilstoši regulas Nr. [1307/2013](http://eur-lex.europa.eu/eli/reg/2013/1307?locale=LV) 44. panta 4. punkta "a" vai "b" apakšpunktam un tā aizņemto platību saskaņā ar šo noteikumu [101. punktu](http://likumi.lv/doc.php?id=273050#p101).

6 Platības, kurās saskaņā ar šo noteikumu 14. punktu sēti vai audzēti kultūraugi, ja to īpatsvars laikposmā no kārtējā gada 25. jūnija līdz 31. augustam ir mazāks par 60 % no laukā augošiem augiem, tostarp tiem, kas iesējušies dabiski.

7 Lauksaimniecības zeme, par kuru kārtējā gadā nevar saņemt atbalstu, – lauksaimniecības zemes platība, kas nav apstrādāta ilgākā laikposmā (platība sākusi apaugt ar krūmiem vai krūmu atvasēm vai nav pļauta zāle, un par to liecina vairāku gadu laikā izveidojies kūlas slānis).

8 Ar attiecīgo kodu deklarējami lauksaimniecības zemes gabali saskaņā ar šo noteikumu 59.2. apakšpunktu.

9 Ar attiecīgo kodu deklarējami 116.8. apakšpunktā minētie slāpekli piesaistošie kultūraugi – lucerna, ragainais vanagnadziņš, āboliņš, lauka pupas, vīķi, zirņi, amoliņš, austrumu galega, lupīna, esparsete un vai soja maisījumā ar stiebrzālēm, ja slāpekli piesaistošo kultūraugu īpatsvars pēc sēklas masas, augu skaita vai to zaļmasas ir lielāks par 50 procentiem.”

1. Izteikt 10. un 11. pielikumu šādā redakcijā:

“10. pielikums
Ministru kabineta
2015. gada 10. marta

noteikumiem Nr. 126

**Svēruma un pārrēķina koeficienti**

|  |  |  |  |  |
| --- | --- | --- | --- | --- |
| Nr.p.k. | Elements | Pārrēķina koeficients (m/koki uz m2) | Svēruma koeficients | Ekoloģiski nozīmīga platība (ja piemēro abus koeficientus) |
| 1. | Papuvē esoša zeme (uz 1 m2) | nepiemēro | 1 | 1 m2 |
| 2. | Platības, ko veido stiebrzāļu vai tauriņziežu pasējs vai starpkultūras (uz 1 m2) | nepiemēro | 0,3 | 0,3 m2 |
| 3. | Platības, ko aizņem slāpekli piesaistoši kultūraugi (uz 1 m2) | nepiemēro | 0,7 | 0,7 m2 |
| 4. | Ainavas elementi: |  |  |  |
| 4.1. | aizsargājamie dižkoki (uz vienu koku) | nepiemēro | 1,5 | 1,5 m2 |
| 4.2. | aizsargājamās koku alejas (uz 1 m) | 5 | 2 | 10 m2 |
| 4.3. | koku vai krūmu puduri vai akmeņu kaudzes (uz 1 m2) | nepiemēro | 1,5 | 1,5 m2 |
| 4.4. | dižakmeņi (uz 1 m2) | nepiemēro | 1 | 1 m2 |
| 4.5. | grāvji (uz 1 m) | 5 | 2 | 10 m2 |
| 4.6. | dīķi (uz 1 m2) | nepiemēro | 1,5 | 1,5 m2 |
| 5. | Laukmale vai buferjosla (uz 1 m) | 6 | 1,5 | 9 m2 |

11. pielikums
Ministru kabineta
2015. gada 10. marta

noteikumiem Nr. 126

**Pagasti un novadi, kuros piemērojams atbrīvojums no ekoloģiski nozīmīgas platības prasības izpildes**

|  |  |  |  |  |  |
| --- | --- | --- | --- | --- | --- |
| 1. | Ainažu pagasts | 31. | Launkalnes pagasts | 61. | Stradu pagasts |
| 2. | Aiviekstes pagasts | 32. | Lauderu pagasts | 62. | Sunākstes pagasts |
| 3. | Allažu pagasts | 33. | Lazdonas pagasts | 63. | Susāju pagasts |
| 4. | Alsviķu pagasts | 34. | Lejasciema pagasts | 64. | Tārgales pagasts |
| 5. | Amatas pagasts | 35. | Liepnas pagasts | 65. | Tomes pagasts |
| 6. | Ances pagasts | 36. | Mazzalves pagasts | 66. | Ugāles pagasts |
| 7. | Bērzaunes pagasts | 37. | Mākoņkalna pagasts | 67. | Usmas pagasts |
| 8. | Birzgales pagasts | 38. | Mālupes pagasts | 68. | Valgundes pagasts |
| 9. | Daudzeses pagasts | 39. | Mārkalnes pagasts | 69. | Valkas pagasts |
| 10. | Drabešu pagasts | 40. | Nītaures pagasts | 70. | Valles pagasts |
| 11. | Dundagas pagasts | 41. | Pasienes pagasts | 71. | Veclaicenes pagasts |
| 12. | Dunikas pagasts | 42. | Piltenes pagasts | 72. | Viesītes pagasts |
| 13. | Dzērbenes pagasts | 43. | Plāņu pagasts | 73. | Vijciema pagasts |
| 14. | Engures pagasts | 44. | Popes pagasts | 74. | Virešu pagasts |
| 15. | Ēdoles pagasts | 45. | Puzes pagasts | 75. | Zalves pagasts |
| 16. | Goliševas pagasts | 46. | Ramatas pagasts | 76. | Zaubes pagasts |
| 17. | Inčukalna pagasts | 47. | Rankas pagasts | 77. | Zentenes pagasts |
| 18. | Indrānu pagasts | 48. | Rendas pagasts | 78. | Ziemera pagasts |
| 19. | Istras pagasts | 49. | Rugāju pagasts | 79. | Zlēku pagasts |
| 20. | Īvandes pagasts | 50. | Rumbas pagasts | 80. | Zvārdes pagasts |
| 21. | Jaunalūksnes pagasts | 51. | Rundēnu pagasts | 81. | Zvārtavas pagasts |
| 22. | Jaunannas pagasts | 52. | Sakas pagasts | 82. | Žīguru pagasts |
| 23. | Jumurdas pagasts | 53. | Salacgrīvas pagasts | 83. | Carnikavas novads |
| 24. | Jūrkalnes pagasts | 54. | Saulkrastu pagasts | 84. | Mērsraga novads |
| 25. | Kaives pagasts | 55. | Sērenes pagasts | 85. | Rojas novads |
| 26. | Kalna pagasts | 56. | Skaņkalnes pagasts | 86. | Ropažu novads |
| 27. | Kaplavas pagasts | 57. | Skrundas pagasts | 87. | Sējas novads” |
| 28. | Klintaines pagasts | 58. | Skujenes pagasts |  |  |
| 29. | Kolkas pagasts | 59. | Smārdes pagasts |  |  |
| 30. | Ķūļciema pagasts | 60. | Staiceles pagasts |  |  |

Ministru prezidents Māris Kučinskis

Zemkopības ministrs Jānis Dūklavs